Noi probleme de sănătate: Regina Elisabeta și-a luxat spatele.
Regina Elisabeta a II-a are noi probleme de sănătate și va amâna apariția în public, prevăzută după internarea în spital din octombrie. Regina Elisabeta a II-a și-a luxat spatele, potrivit unui anunț al Palatului Buckingham.
Regina Elisabeta a II-a, în vârstă de 95 de ani, va lipsi de la slujba din Duminica Comemorării după ce și-a luxat spatele, transmite Sky News.Aceasta trebuia să fie prima ieșire publică a monarhului britanic după ce medicii i-au recomandat să se odihnească timp de aproape o lună, în urma unor controale medicale în spital, în luna octombrie."Regina, după ce și-a luxat spatele, a decis în această dimineață, cu mare regret, că nu va putea participa astăzi la slujba de duminică a comemorării de la Cenotaf. Majestatea Sa este dezamăgită că va lipsi de la slujbă", se arată într-o declarație a Palatului Buckingham.Potrivit Sky News, entorsa la spate nu are legătură cu problele de sănătate pentru care regina a petrecut o noapte în spital, luna trecută.O coroană de flori va fi depusă în numele reginei la Cenotaf, de către Prințul Charles. Acestuia i se vor alătura la slujbă Ducesa de Cornwall și Ducele și Ducesa de Cambridge.Comemorarea este ţinută în cea mai apropiată duminică de data de 11 noiembrie, pentru a aminti sfârşitul Primului Război Mondial.